Diari Oficial de la Generalitat Valenciana


Sumari del DOGV 4850, del 27-09-2004 (2004/9657)

Exposició pública del projecte de reparcel·lació voluntària de la Unitat d'Execució del Polígon III del PRI APD/22, el Baver Sud.
---------------------------------------------------------------------------------------------------------------------------------

### Dades del document

Número de DOGV
:   4850

Data del DOGV
:   27-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9657


Organisme emissor
:   Ajuntament d'Alacant

Tipus de document
:   Anunci

Exposició pública del projecte de reparcel·lació voluntària de la Unitat d'Execució del Polígon III del PRI APD/22, el Baver Sud. [2004/X9657]
  
La mercantil Apex 2000, SAU, com a urbanitzadora de la Unitat d'Execució del Polígon III del Pla Especial de Reforma Interior APD/22, el Baver Sud, ha presentat a tràmit un projecte de reparcel·lació voluntària que inclou les finques següents:
  
a) ?Urbana. Una extensió de terreny situada a la partida del Baver, terme d'Alacant, de superfície que afecta la figura de trapezi de mil sis-cents seixanta-cinc metres quadrats; que confronta: per l'est, més bé nord-est, amb finca de Distribució Elèctrica Alacantina, en una línia de cinquanta-tres metres; pel nord, més bé nord-oest, en una línia de trenta-set metres, amb terres de la Societat Indústries Tèxtils Alacantines; per oest, més bé sud-oest, en una línia de trenta-set metres, amb faixa de terreny de deu metres d'amplària que es destina a via pública, pròpia de la Societat Indústries Tèxtils Alacantines; i pel sud, amb més terres de la Societat Indústries Tèxtils Alacantines en una línia de cinquanta metres?.
  
Inscrita a favor d'Apex 2000, SAU, al Registre de la propietat nº 2 d'Alacant amb el nº de finca 43.370, volum 1.685, llibre 656, foli 27.
  
Segons el projecte de reparcel·lació, la parcel·la descrita té una superfície real de mil nou-cents vint-i-cinc amb vint-i-vuit metres quadrats (1.925'28 m²), el que suposa un excés de cabuda de 260'28 m², que es pretén d'inscriure a l'empara de l'article 8.1 del Reial Decret 1.093/1997, de 4 de juliol, pel qual s'aproven les normes complementàries al Reglament per a l'execució de la Llei Hipotecària sobre Inscripció al Registre de la Propietat d'Actes de Naturalesa Urbanística.
  
b) ?Urbana. Terreny situat a la partida del Baver, terme d'Alacant, amb una superfície, en forma rectangular, de mil sis-cents setanta-nou metres quadrats amb onze centímetres quadrats, que confronta: per l'est, més bé nord-est, amb finca de Viviendas Jardín, SA, en una línia de vint-i-sis metres amb noranta-cinc centímetres, amb parcel·la VJ1, destinada a zona verda resultant del Projecte de Compensació del Polígon II del APD/22; per l'oest, més bé sud-oest, en una línia de seixanta metres amb cinquanta-sis centímetres amb parcel·la VJ1 i vial resultant del projecte de compensació del Polígon II de l'APD/22; i pel sud, en una línia lleugerament esbiaixada de vint-i-vuit metres amb trenta-un centímetres, amb el Polígon I de l'APD/22?.
  
El projecte de reparcel·lació atribueix el domini a Apex 2000, SAU, que pretén immatricular-la, segons afirma la pròpia mercantil: ?en virtut de la possessió pacífica, ininterrompuda, en concepte de propietari i de bona fe, per termini molt superior a l'establert legalment per a la prescripció adquisitiva?, a l'empara de l'article 8.1 del Reial Decret 1.093/1997, de 4 de juliol, pel qual s'aproven les normes complementàries al Reglament per a l'execució de la Llei Hipotecària sobre Inscripció al Registre de la Propietat d'Actes de Naturalesa Urbanística.
  
Cosa que s'exposa al públic en compliment del precepte legal esmentat, per termini de vint dies, durant els quals podran presentar-s'hi al·legacions.
  
El Projecte es troba exposat al públic en l'Oficina d'Informació Urbanística, al carrer de sant Nicolau número 2.